114
1 Ni ansau men Israel lipa sang Äkipten, kadaudok en Iakop sang nan wai,
2 I ansau men Iuda wiala sapwilim a saraui kan, o men Israel sapwilim a wei.
3 Madau kilanger, ap tangwei, o Iordan pal pasanger;
4 Nana kan lusilus dueta sip ol, o dol akan dueta sippul akan.
5 Madau, da me koe tangweier ki? Koe Iordan, da me koe palki pasanger?
6 Komail nana kan, da me komail lusiluski dueta sip ol, o komail dol akan dueta sippul akan?
7 Sappa, koe en rerer mon Ieowa, mon Kot en Iakop,
8 Me kotin kawuki ong len pil paip o, o kantakai ong utun pil.