67
1 KOT en kotin maki ong kit, o kotin kapaia kin kit. A kotin kamaraine kin kit, silang i. Sela.
2 Pwe sapwilim a al akan me sansaleda nin sappa o ren men liki kan a maur.
3 Maing Kot, wei kan pan kapinga komui, wei kan karos pan kapinga komui.
4 Wei kan pan peren kida o ngisingis, pwe kom kin kotin kapung ong wei kan ni tiak pung, o kom kotin kaunda aramas akan nin sappa. Sela.
5 Maing Kot, wei kan pan kapinga komui, wei kan karos pan kapinga komui.
6 Sap o kin kapwaiada a tuka kan. Kot pan kotin kapai kit ada, at Kot.
7 Kot pan kotin kapai kit ada, o toun sappa karos pan masak i!